Vinstra videregående skole

Vinstra videregående skole er en offentlig videregående skole i Nord-Fron kommune i Innlandet. Skoleåret 2024/2025 har skolen 345 elever. Skolen er dimensjonert for ca. 1 000 elever. Utdanningstilbud Vinstra videregående skole har tilbud innenfor følgende utdanningsprogrammer: Studiespesialisering Musikk, dans og drama Landslinje for folkemusikk Elektro og datateknologi Helse- og oppvekstfag Bygg- og anleggsteknikk Teknologi- og industrifag Påbygging til generell studiekompetanse Historie Fra starten i 1946 hadde skolen (da Gudbrandsdal offentlege landsgymnas) elever fra hele det nordlige Østlandet, og er dermed den nest eldste studieforberedende utdanningsinstitusjonen i Gudbrandsdalen etter Lillehammer videregående skole. På denne tiden var skolen privateid med det private næringslivet og flere av kommunene i regionen som aksjonærer, før den i 1964 skiftet navn til Gudbrandsdal gymnas etter at daværende Oppland fylkeskommune overtok driften. Samtidig med den fylkeskommunale overtakelsen ble Fron yrkesskole innfusjonert. I 1972 ble det opprettet en filialavdeling på Dombås under Vinstra. Denne underavdelingen ble deretter skilt ut i 1977. Etter nedleggelsen av Ringebu videregående skole i 1997 overtok Vinstra videregående skole funksjonen som nærmeste skole for majoriteten av elevene som tidligere sognet hit. I 1990-årene og i det nye tusenåret kom det til estetiske utdanningstilbud i musikk, formgiving og media. Tilbudene innen formgivingsfag og mediafag er senere blitt avviklet. Før oppstarten i 1946 var skolen et hotell eller sanatorium, Furuheim, som var bygget av laftet tømmer i sveitserstil. Referanser Litteratur Arne Finborud: På heimleg grunn. I: Gudleiv Forr og Helge Vold (red.): Landsgymnaset. Samlaget 2007. ISBN 978 82 521 7138 9 Eksterne lenker Skolens hjemmeside